જી હા, આ ઉરોક્ત ફોટાની જ અમે વાત કરી રહ્યાં છે, આ માઇલી સાયરસના ઘરનો ફોટો છે. માઇલીએ પોતાના ગુરુનો ફોટો પણ શેર કર્યો છે અને કહેવાઇ રહ્યું છે કેમાઇલી પોતાના આ જ ગુરુને ફોલો કરી રહી છે. માઇલીના આ ફોટોમાં લક્ષ્મીજીની છબિ, અગરબત્તિ, પ્રસાદ માટે હલવો, ફળ વગેરે ચીજવસ્તુઓ જોવા મળે છે. જાણે કોઇ ભારતીય ઘરમાં લક્ષ્મી પૂજનની વ્યવસ્થા ન કરી હોય! માઇલીએ પૂજ કરવા માટે ઘરે પૂજારીને પણ બોલાવ્યા હતા અને તેમણે આરતી પણ કરી હતી. આ પહેલીવાર નથી જ્યારે માઇલીએ હિંદુ ધર્મ પ્રત્યે પોતાની રુચિ જાહેર કરી હોય. આ પહેલાં તેણે કર્મા શબ્દનું ટેટૂ બનાવડાવ્યું હતું તથા તેના ડાબા કાંડા પર ઓમ નું ટેટૂ પણ છે.